Në lidhje me pyetjen e parë, mbi rastet e keqpërdorimit të të dhënave personale të gazetarëve për periudhën kohore 1 janar 2024 - 31 dhjetor 2024, ju bëjmë me dije se Zyra e Komisionerit ka trajtuar 1 ankesë. Në vijim, në zbatim të të drejtave dhe kompetencave që i njeh ligji nr. 9887/2008 “Për mbrojtjen e të dhënave personale”, i ndryshuar, Zyra e Komisionerit ka vlerësuar se ankesa është jashtë objektit të ligjit të sipërpërmendur.

Për sa i përket pyetjes së dytë, nëse pranë institucionit tonë janë depozituar ankesa apo denoncime nga gazetarë apo punonjës të mediave lidhur me mos aksesin në informacion, ju informojmë se gjatë vitit 2024, për aq sa mund të evidentojmë, rezultojnë të depozituara rreth 365 ankesa nga gazetarë. Për 283 ankesa, gazetarët kanë marrë përgjigje menjëherë pas ndërhyrjes së Zyrës së Komisionerit. Për ato raste që autoritetet publike edhe pas ndërhyrjes së Zyrës së Komisionerit, kanë refuzuar të vendosin në dispozicion informacionin e kërkuar, Komisioneri është shprehur me 8 vendime për 9 ankesa.

Nga këto, janë dhënë 7 vendime urdhërimi për dhënie informacioni dhe 1 vendim me sanksion administrativ. Ndërkohë, rezulton dhe 1 vendim për moszbatim vendimi.

Vendimmarrja e sipërcituar mund të konsultohet në linkun:

<https://idp.al/wp-content/uploads/2024/03/vendim_6_dpdi_2024.pdf>; *(për moszbatim vendimi);*

<https://idp.al/wp-content/uploads/2024/04/vendim_7_dpdi_2024_ok.pdf>; <https://idp.al/wp-content/uploads/2024/08/vendim-nr-14-dpt.pdf>;

<https://idp.al/wp-content/uploads/2024/09/Scan2024-08-08_124919.pdf>; <https://idp.al/wp-content/uploads/2024/10/Vendim-urdherimi-nr.21-2024.pdf>;

<https://idp.al/wp-content/uploads/2024/11/Vendimi-nr-25-DDI.pdf> *(për 2 ankesa)*; <https://idp.al/wp-content/uploads/2024/12/Vendim-Nr.31-viti-2024-DPI.pdf>;

[https://idp.al/wp-content/uploads/2024/12/Vendim-Nr.-37-Viti-2024-DPI1.pdf;](https://idp.al/wp-content/uploads/2024/12/Vendim-Nr.-37-Viti-2024-DPI1.pdf;https://idp.al/wp-content/uploads/2024/12/vendim_44_2024_dpdi.pdf)

[https://idp.al/wp-content/uploads/2024/12/vendim\_44\_2024\_dpdi.pdf](https://idp.al/wp-content/uploads/2024/12/Vendim-Nr.-37-Viti-2024-DPI1.pdf;https://idp.al/wp-content/uploads/2024/12/vendim_44_2024_dpdi.pdf)).

Gjatë shqyrtimit administrativ të ankesave të depozituara nga gazetarët, 18 ankesa kanë rezultuar jashtë objektit. Këto ankesa konsistojnë në kërkesa për dhënie mendimi, apo për prononcim mediatik (intervistë etj) që tejkalojnë qëllimin e LDI.

Gjithashtu, rezultojnë 2 ankesa të refuzuara bazuar në kufizimet e LDI (konkretisht: shkronja “b”, pika 2 neni 17), 23 ankesa jashtë afatit, 8 të paplota, si dhe 22 ankesa janë në proces shqyrtimi pranë Zyrës së Komisionerit.